4. december 2013

Bestyrelsesmøde.

Der var til mødet dækket op med gløgg og æbleskiver, af formanden.

* Regnskabets time for ejerlavet og Verdo.

Kim har holdt Verdo oppe på de tidligere indgået aftaler og har fulgt op endelig isolering af varmerør i endehusene. Kim er tilfreds med arbejdet, som har krævet en del af hans tid. Der er kommet en ekstra/endelig regning på de undergravninger, betonklodser som skulle væk og ekstra materiel som skulle bruges til rørene. Den beløber sig til kr. 50.000 inkl. moms. Det betyder at der ikke omdeles en ekstraregning, fordi der var en buffer på kr. 50.000 til uforudsete udgifter.

Den nylagte belægning og den skæve kloak ved nr. 66, bliver rettet op samtidig til foråret. Brolæggeren mener at belægningen kan sætte sig lidt endnu, på grund af at flisearbejdet var præget af relativt vådt vejr.

* Der har været forespurgt fra Lerbjerg lod omkring interessen for fjernvarme. Der kom positive tilbagemeldinger fra 9 huse, det mener vi ikke er nok til at bruge kræfter på det for nuværende. Vi vil følge udviklingen løbende og har ikke afskrevet ideen endnu. Lerbjerg lod står foran en snarlig renovering af fyrrum, som skubber dem i retning af en investering af nye fyr eller tilkobling til fjernvarme. Vi mener at vores fyr kan klare sig i de næste mange år, og synes også at vi alle har brugt mange penge på udskiftning af rør.
* Der mangler lys i gadebelysningen et par steder. Det klares snarest.
* Der indkøbes sand/saltblanding til kassen, som står på p-pladsen.
* Nogle varmemålere er ude af drift, ejerforeningen skal forestå udskiftningen af disse.